મેં નેવુંના દાયકામાં ચરોતરના એક નાના ગામમાં એક મકાન ડિઝાઇન કર્યું હતું. સામાન્ય પ્રાથમિક શિક્ષક હોવા છતાં તેમણે બધાને પોતાની ક્ષમતા અનુસાર સાચવી લીધેલા અને તેમના જીવનમાં એ જ ઘરમાં આવેલાં હકારાત્મક પરિણામો મેં નજરે જોયેલાં. વાસ્તુના નિયમો માત્ર પદાર્થ કે દિશાઓ સુધી સીમિત નથી. તે માનવીય કર્મ સાથે પણ જોડાયેલા છે. વાસ્તુ નિયમો અને કર્મને એકબીજાના પૂરક ગણી શકાય. જેમ જૂની ગાડી એક્સપ્રેસ વે પર ધીમી ચાલે અને નવી નક્કોર ગાડી ખાડાખડિયાવાળા રસ્તા પર ધીમી પડી જાય, પણ જો ગાડી અને રસ્તો બંને બરાબર હોય તો શ્રેષ્ઠ પરિણામ મળે, આપણાં શાસ્ત્રોમાં અન્યને સુખી કરીને સુખી થવાની વાત છે.